stanford-oval/wikipedia huggingface dataset:
Lohikäärmeiden silta

| Lohikäärmeiden silta> Bridge of Dragons |
| --- | --- |

Ohjaaja:  Isaac Florentine
Käsikirjoittaja:  Carlton Holder
Säveltäjä:  Stephen Edwards
Kuvaaja:  Yossi Wein
Leikkaaja:   Elizabeth Schwartz  Irit Raz 
Pääosat:  Dolph Lundgren
Valmistustiedot
Valmistusmaa:  Yhdysvallat
Tuotantoyhtiö:  Nu Image
Levittäjä:  Nu Image Netflix
Ensi-ilta:  1999
Kesto:  88 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lohikäärmeiden silta (engl. Bridge of Dragons) on vuonna 1999 ensi-iltansa saanut Isaac Florentinen ohjaama yhdysvaltalainen toimintaelokuva. Elokuvan pääosassa esiintyy Dolph Lundgren.
Elokuva sijoittuu lähitulevaisuuteen, jossa kaksi kansakuntaa on keskenään sodassa. Sotilas Warchyld alkaa kyseenalaistaa maansa sotaa ja hänestä tulee maalleen uhka, joka pitää tappaa.
Pääosien näyttelijät

| 0 | 1 | 2 |
| --- | --- | --- |
|  Dolph Lundgren  | … |  Warchyld   |
|  Cary-Hiroyuki Tagawa  | … |  Kenraali   |
|  Rachel Shane  | … |  Halo   |
Lembit Pärn

| Lembit Pärn |
| --- | --- |

Henkilötiedot
Syntynyt: 3. heinäkuuta 1903 Eesti-Haginsk, Stavropolin kuvernementti, Venäjän keisarikunta
Kuollut: 27. maaliskuuta 1974 (70 vuotta) Moskova, Neuvostoliitto
Sotilashenkilö
Palvelusmaa(t):   Neuvostoliitto
Palvelusvuodet:  1922–1965
Taistelut ja sodat:  Suuri isänmaallinen sota
Sotilasarvo:  Kenraaliluutnantti
Kunniamerkit:   Leninin kunniamerkki (1947)  Punalipun kunniamerkki (3 kertaa, 1941, 1944, 1953)  Kutuzovin ritarikunta, 1.luokka (1944)  Suvorovin ritarikunta (1945)  Punatähden ritarikunta (1967)  Kunnioitusmerkki (1936)  Moskovan puolustaminen  Voitto Saksasta 1941-45
Lembit Pärn (3. heinäkuuta 1903 Eesti-Haginsk, Stavropolin kuvernementti, Venäjän keisarikunta– 27. maaliskuuta 1974 Moskova) oli puna-armeijassa kenraaliluutnantiksi ylennyt venäjänvirolainen.
Lembit Pärn oli Venäjälle muuttaneiden virolaisten jälkeläinen. Hän syntyi Eesti-Haginskin kylässä Stavropolin kuvernementissa. Hänen isänsä Abram oli muuttanut 1880-luvulla 16-vuotiaana Länsi-Virumaan Kadrinasta Venäjälle. Äidin isä oli puolestaan muuttanut Läänemaalta Pohjois-Kaukasian alueelle. Lembit valmistui vuonna 1914 kolmivuotisesta maaseutukoulusta. Vuonna 1915 hän muutti Stavropoliin, jossa hän oli samaan aikaan töissä ja kävi koulua. Hän palasi kotikyläänsä vuonna 1918. Kotikylässä hän työskenteli kaksi seuraavaa vuotta opettajana opettaen aikuisväestöä lukemaan.
Liittyminen puna-armeijaan

Pärn liittyi Venäjän kommunistipuolueeseen vuonna 1921 ja seuraavana vuonna meni Petrogradin punaupseerikouluun. Koulun jälkeen hän siirtyi jalkaväkirykmenttiin Jaroslavlin alueelle Rybinskin kaupunkiin, jossa hän oli vuoteen 1931 asti. Vuonna 1931 hän aloitti sotilasopinnot Moskovassa Frunzen sotilasakatemiassa, josta hän valmistui keväällä 1934. Sen jälkeen hän jatkoi sotilasopintojaan puna-armeijan kenraaliakatemiassa vuonna 1938, jossa hän toimi vuosina 1938-1940 akatemian lehtorina.
Isänmaallisen sodan johtotehtävissä

Neuvostoliiton miehitettyä Viron kesäkussa 1940 Pärn siirtyi myös elokuussa Neuvosto-Viroon, jolloin hänet nimitettiin 8. armeijan apulaisesikuntapäälliköksi Tallinnaan. Hän johti komiteaa, joka järjesteli entisen Viron tasavallan armeijan sotilasesikunnan ja sotaministeriön haltuunottoa osaksi puna-armeijaa.
Viron armeijan valtauksen jälkeen hänet lähetettiin Daugavpilsiin 2. erikoisjoukon esikuntapäälliköksi syyskuussa 1940. Maaliskuussa 1941 joukko lähetettiin Minskiin, jossa se pysyi Neuvostoliiton ja Saksan sodan alkuun asti. Aluksi Pärnin yksikkö ei osallistunut taisteluun. Elokuusta 1941 alkaen Pärn oli Brjanskin rintamaan kuuluvan 2. erikoisjoukon pohjalta muodostetun 50. armeijan esikuntapäällikkönä. Lokakuussa 1941 Pärn ylennettiin kenraalimajuriksi tunnustuksena Brjanskin rintaman menestyksellisestä johtamisesta. Moskovan lähellä, joulukuussa 1941 ja tammikuussa 1942, tapahtuneen Neuvostoliiton vastahyökkäyksen aikana Pärn toimi kenraaliesikunnan työryhmäpäällikkönä. Tammikuun lopulla 1942 hänet nimitettiin Olhavan rintamalla taistelleen 59. armeijan esikuntapäälliköksi.
Virolaisyksikön komentajana

Keväällä 1942 kenraalimajuri Pärn nimitettiin virolaispohjaisten armeijan yksiköiden päälliköksi. Hän oli vuonna 1942 Uralin alueella muodostetun 7. virolaisen jalkaväkidivisioonan ja sittemmin 249. virolaisen jalkaväkidivisioonan komentaja. Elokuussa 1942 divisioonat siirrettiin Moskovan sotilaspiirin alueelle, ja niistä muodostettiin VIII virolainen armeijakunta Pärnin tullessa armeijakunnan komentajaksi.
Pärnin johtama armeijakunta osallistui Kalininin, Leningradin ja 2. Baltian rintaman taisteluihin. Syyskuussa 1943 Pärn ylennettiin kenraaliluutnantiksi. Joukot olivat vuoden 1944 aikana valloittamassa Tallinnaa ja sen jälkeen Viron saaria. Viimeiset taistelut armeijakunta kävi Kuurinmaalla keväällä 1945.
Sodan jälkeinen aika

Lembit Pärn johti virolaispohjaisia joukkoja sodan jälkeenkin. Hän toimi Neuvosto-Viron puolustusvoimien kansankomissaarina 29. kesäkuuta 1945 alkaen. Nimitys muutettiin vuonna 1947 ensin Neuvosto-Viron asevoimien ministeriksi ja elokuussa 1947 tasavallan sotilaskomissaariksi.
Kesäkuussa 1948 hänet siirrettiin Moskovaan Kliment Vorošilovin mukaan nimetyn kenraalien sota-akatemian korkeammille akateemisille kursseille, josta hän valmistui toukokuussa 1949. Hänet nimitettiin jo ​​maaliskuussa 1949 saman akatemian vanhemmaksi opettajaksi. Tammikuussa 1955 hänet siirrettiin vanhemman lehtorin virkaan strategian laitokselle. Helmikuusta 1958 lähtien hän oli laitoksen ylilehtorina. Tätä vaihetta eli siirtoa Virosta Moskovaan Pärnin uralla on pidetty outona eli syrjäyttämisenä sotilasuralla Stalinin johtamassa Neuvostoliitossa.
Kenraaliluutnantti Lembit Pärn siirtyi eläkeelle tammikuussa 1965. Hän toimi vielä kesäkuusta 1965 vuoteen 1971 sotatieteiden instituutin vanhempana tutkijana. Sinä aikana hän kirjoitti muistelmakirjansa "Sotavuosien pyörteessä" (viroksi ja venäjäksi).
Lembit Pärn kuoli Moskovassa maaliskussa 1974 70 vuoden iässä. Hänet on haudattu Moskovaan  Novodevitšin hautausmaalle.
Pärnin muisto

Neuvosto-Virossa Lembit Pärnin muistoa kunnioitettiin nimeämällä Rakveren piirikunnan kolhoosin mukaan, jonka keskus oli Vohnjalla eli Pärnin isän synnyinseudulla. Vuosina 1983-2004 siellä oli pystytettynä myös Lembit Pärnin patsas, joka siirrettiin toukokuussa 2018 Viron vapaustaistelumuseoon Lihulaan. Tallinnan 42. lukio sai myös nimen Lembit Pärnin mukaan vuosiksi 1974-1990. Vuosina 1985-2001 koulurakennuksen ja Gonsiori-kadun välisellä viheralueella oli Lembit Pärnin muistomerkki, joka sijaitsee nykyään Viron historiallisessa museossa Maarjamäellä.
Venäjällä Lembit Pärnin kunniaksi on hänen synnyinseudullaan Eesti-Haginskissa eli nykyiseltä venäläiseltä nimeltään Jašaltassa on hänen mukaansa nimetty katu.
Vuonna 2000 siellä paljastettiin hänen muistomerkkinsä.
VIII virolaisen armeijakunnan komentaja, kenr.luutnantti Lembit Pärn voittoisan sodan jälkeen kesäkuussa 1945 järjestetyssä paraatissa Tallinnassa.
Ludwig Weber

Ludwig Weber (29. heinäkuuta 1899 Wien – 9. joulukuuta 1974 Wien) oli itävaltalainen oopperalaulaja, äänialaltaan basso. Hän oli keskeinen hahmo saksankielisen oopperan kentällä 1930-luvulta 1950-luvulle.
Weberin ohjelmistoon kuului esimerkiksi Wolfgang Amadeus Mozartin, Ludwig van Beethovenin, Carl Maria von Weberin, Richard Wagnerin ja Richard Straussin teoksia. Saksankielisen oopperan ulkopuolella Weber tulkitsi Modest Mussorgskin ja Giuseppe Verdin rooleja.
Less Than Jake

| Less Than Jake |
| --- | --- |
 Yhtye esiintymässä Highfieldissä 2006.
Tiedot
Toiminnassa:  1992–
Tyylilaji:  ska punk
Kotipaikka:  Gainesville, Florida, Yhdysvallat
Laulukieli:  englanti
Jäsenet:  Chris Demakes   Roger Manganelli   Vinnie Fiorello   Buddy Schaub   Peter "JR" Wasilewski  
Levy-yhtiö:  Asian Man Records   No Idea Records   Capitol Records   Fat Wreck Chords   Fueled by Ramen   Sire Records  
Aiheesta muualla
lessthanjake.com
Infobox OKNimi-testi OK: 
Less Than Jake on vuonna 1992 perustettu ska punk -yhtye Floridan Gainesvillestä.
Kokoonpano > Nykyinen kokoonpano

Chris Demakes - (kitara ja laulu)
Roger Manganelli - (basso ja laulu)
Vinnie Fiorello - (rummut ja laulu)
Buddy Schaub - (trumpetti, basso ja laulu)
Peter "JR" Wasilewski - (saksofoni)
Albumit

Pezcore (1995)
Losers, Kings, and Things We Don't Understand (1996)
Greased (1996)
Losing Streak (1996)
Hello Rockview (1998)
Borders & Boundaries (2000)
Anthem (2003)
In with the Out Crowd (2006)
GNV FLA (2008)
See the Light (2013)
Sound The Alarm (2017)
Aiheesta muualla

Yhtyeen viralliset kotisivut
Lily Castel

Lily Castel
Lily Castel (oik. Alice van Acker, s. 10. huhtikuuta 1937 Gent) on belgialainen laulaja. Castel aloitti uransa tanssijana ennen kuin esiintyi television kykykilpailussa Ontdek de Ster vuonna 1958. Tuon jälkeen hän toimi orkestereiden laulajana sekä esiintyi televisiossa sekä kansallisesti että kansainvälisesti Sopotin laulufestivaaleilla.
Castel edusti Belgiaa Eurovision laulukilpailussa 1971 duettona Jacques Raymondin kanssa kappaleella "Goeiemorgen, morgen". Duetto sijoittui kilpailussa 14:nneksi.
Linus Ullmark

| Linus Ullmark |
| --- | --- |

Henkilötiedot
Syntynyt: 31. heinäkuuta 1993 (ikä 31) Lugnvik, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  97 kg
Seura
Seura:  Ottawa Senators
Sarja:  NHL
Pelinumero:  35
Pelaajaura
Pääsarjaura:  2011–
Aik. seurat:  MODO Hockey (SEL/SHL) Buffalo Sabres (NHL)   Boston Bruins (NHL)
NHL-varaus:  163. varaus, 2012 Buffalo Sabres
KHL-varaus:  99. varaus, 2015 Avangard Omsk
Sven Linus Ullmark (s. 31. heinäkuuta 1993 Lugnvik, Ruotsi) on ruotsalainen jääkiekkomaalivahti, joka edustaa NHL-joukkue Ottawa Senatorsia. Ullmark on refleksityylinen maalivahti, jonka vahvuuksiin kuuluu atleettisuus, sijoittuminen, riskittömyys, paineensietokyky ja reboundien torjuminen.
Ura > Seuraura

Ullmark on Lugnviks IF:n kasvatti. Hän pelasi juniorina sittemmin Höga Kustenissa, josta Ullmark siirtyi 15-vuotiaana Kramfors-Allianseniin kaudeksi 2008–2009. Kesken kauden 2009–2010, lokakuussa 2009 hän siirtyi MODO Hockeyn J18-junioreihin. Kaudella 2011–2012 Ullmark debytoi MODO:n Elitserien-joukkueessa, jossa hän pelasi kolme ottelua. Suurin osa hänen kaudestaan eteni kuitenkin seuran J20-junioreissa.
Buffalo Sabres varasi Ullmarkin kuudennella kierroksella 163. pelaajana NHL:n varaustilaisuudessa 2012. Hän vietti kauden 2012–2013 vielä suurimmaksi osaksi MODO:n J20-junioreissa, joille Ullmark torjui J20 SuperElitin-hopeaa. Hänet valittiin myös sarjan parhaaksi maalivahdiksi. Siirtotakarajan jälkeen Ullmark nousi myös MODO:n Elitserien-joukkueen kakkosmaalivahdiksi, kun Oscar Alsenfelt siirtyi loppukaudeksi lainalle sarjatasoa alemmas HockeyAllsvenskaniin. Myös Ullmark sai kauden aikana tililleen kuusi Allsvenskan-ottelua Mora IK:sta syksyllä 2012. MODO:n Elitserien-joukkueessa hän pelasi kuusi runkosarja- ja kaksi playoff-ottelua. Marraskuussa 2012 Ullmark teki kevääseen 2015 asti ulottuvan jatkosopimuksen joukkueen kanssa.
Kaudeksi 2013–2014 MODO luopui ykkösmaalivahdistaan Bernhard Starkbaumista ja jatkoi maalivahtikaksikolla Ullmark - Anton Forsberg. Ullmark pelasi ensimmäisellä kokonaisella ammattilaiskaudellaan 35 runkosarja- ja kaksi playoff-ottelua. Hänen runkosarjan torjuntaprosenttinsa 93,1% oli koko SHL:n paras. Ullmark palkittiin kauden päätteeksi liigan parhaana maalivahtina Honken Trophylla. Toukokuussa 2014 hän teki kolmivuotisen tulokassopimuksen Buffalo Sabresin kanssa, mutta hänet lainattiin vielä MODO:on kaudeksi 2014–2015.
Avangard Omsk varasi Ullmarkin 99. pelaajana KHL:n varaustilaisuudessa 2015.
Lokakuussa 2020 Ullmark teki Sabresin kanssa yksivuotisen ja 2,6 miljoonan dollarin arvoisen jatkosopimuksen.
Heinäkuussa 2021 Ullmark solmi neljän vuoden ja arvoltaan 20 miljoonan dollarin sopimuksen Bruinsin kanssa.
25. helmikuuta 2023 Ullmarkista tuli ottelussa Vancouver Canucksia vastaan NHL-historian kolmastoista maalinteossa onnistunut maalivahti.
Kesäkuussa 2024 Bruins kauppasi Ullmarkin Ottawa Senatorsiin vaihdossa Joonas Korpisaloon, Mark Kasteliciin ja ensimmäisen kierroksen varausvuoroon vuoden 2024 varaustilaisuudessa. Lokakuussa 2024 Ullmark solmi Senatorsin kanssa nelivuotisen ja yhteensä 33 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Minsk 2014 | jääkiekko |  |
Ullmark edusti Ruotsia MM-kilpailuissa vuonna 2014, jolloin hän voitti pronssia. Ullmark toimi lähinnä joukkueen kolmosmaalivahtina ja toimi luukkuvahtina kolmessa ottelussa, eikä hän saanut peliaikaa. Yhteensä Ullmark on pelannut seitsemän A-maaottelua. Hän teki A-maajoukkuedebyyttinsä 3. huhtikuuta 2013 Oskarshamnissa Slovakiaa vastaan. Ullmark torjui Ruotsille 6–1-voiton. Hän on pelannut myös kolme nuorten maaottelua.
Lily Kronberger

Lily Kronberger
Lily Kronberger (12. marraskuuta 1890 Budapest – 21. toukokuuta 1974 Budapest) oli unkarilainen taitoluistelija.
Kronberger oli naisten yksinluistelun maailmanmestari perättäisinä vuosina 1908–1911. Hän oli juutalainen ja pääsi vuonna 1983 International Jewish Sports Hall of Fameen.
Kronberger kelpuutettiin myös World Figure Skating Hall of Fameen vuonna 1997.
Louise Brun

| Louise Brune |
| --- | --- |

Henkilötiedot
Koko nimi:  Louise Larsine Brun
Syntynyt: 16. joulukuuta 1830 Bergen, Norja
Kuollut: 21. tammikuuta 1866 (35 vuotta) Kristiania, Norja
Ammatti:  näyttelijä
Louise Larsine Brun (16. joulukuuta 1830 Bergen – 21. tammikuuta 1866 Kristiania) oli yksi aikakautensa tunnetuimmista norjalaisista teatterinäyttelijöistä. Hän aloitti bergeniläisessä Det Norske Teaterissa vuonna 1850 ja siirtyi vuonna 1857 oslolaiseen Christiania Theateriin. Brun oli naimisissa näyttelijä Johannes Brunin kanssa.
Aiheesta muualla

Kuvia tai muita tiedostoja aiheesta Louise Brun Wikimedia Commonsissa
Love Again

| ”Love Again” Dua Lipa |
| --- | --- | --- |

Singlen tiedot
 Albumilta: Future Nostalgia
 Julkaistu: 11. maaliskuuta 2021
 Formaatti: digitaalinen lataus, suoratoisto
 Tuottaja(t): Stephen Kozmeniuk
 Tyylilaji: tanssipop, disko, elektro
 Kesto: 04.18 (albumiversio) 02.35 (radioversio)
 Levy-yhtiö: Warner Records
Dua Lipan muut singlet
| ”We’re Good” 2021 | ”Love Again” 2021 | ”Demeanor” 2021 |
Love Again on brittiläislaulajan Dua Lipan musiikkikappale. Sen julkaisi Warner Records hänen Future Nostalgia-studioalbumin kuudentena singlenä 11. maaliskuuta 2021. Kappaleen ovat sanoittaneet Lipa, Clarence Coffee Jr., Chelcee Grimes ja sen tuottaja Stephen Kozmeniuk. Sanoiltaan kappale kertoo sydänsärkyihin ja henkilökohtaiseen kasvuun liittyvistä asioista, Lipan rakastuessa uudelleen sotkuisen eron jälkeen. Kappaleen musiikkivideon ohjasi Lope Serrano ja se julkaistiin 4. kesäkuuta 2021.
"Love Again" mukailee Lew Stonen ja hänen yhtyeensä vuonna 1932 julkaisemaa kappaletta "My Woman" jonka vuoksi kappaleen tekijöihin on kreditoitu myös Bing Crosby, Max Wartell ja Irving Wallman. "Love Again" on lajityypiltään tanssipop, disko ja elektrokappale, johon on yhdistetty klassista ääntä ja 2000-luvun nu-disco-tuotantoa. "Love Again" sai pääosin positiivisen vastaanoton musiikkikriitikoilta, jotka kehuivat "My Womanin" samplausta sekä 1970-luvun diskosävelien käyttöä tuotannossa. Arvostelumenestyksen lisäksi kappale oli myös kaupallinen menestys, sen päästyä singlelistan kymmenen parhaan joukkoon Belgiassa, Unkarissa ja Uudessa-Seelannissa sekä kahdenkymmenen parhaan joukkoon Kanadassa.
Käännös suomeksi
Love (suomalainen televisiosarja)

| Love |
| --- | --- |

Tyyli:  musiikkiviihde
Kestoaika:  65 minuuttia
Perustuu:  suomalaiseen SuomiLove-formaattiin
Alkuperämaa:  Suomi
Verkko:   MTV3  MTV Katsomo 
Esitetty:  18. helmikuuta 2024 –
Tuotantokausia:  1
Jaksoja:  10
Tuotanto
Tuottaja(t):   Emma Delany 
Vastaava(t) tuottaja(t):   Tiia-Tuulia Ahomäki  Antti Väisänen  Marjukka Laurila (MTV) 
Ohjaaja(t):  Pirja Lund
Käsikirjoittaja(t):   Pirja Lund  Elina Martevo 
Tuotantoyhtiö(t):  Warner Bros. International Television Production Finland
Love on suomalainen musiikkiviihdeohjelma, jonka esittäminen alkoi MTV3-kanavalla helmikuussa 2024. Ohjelma perustuu Ylen aiemmin esittämään, suomalaiseen SuomiLove-formaattiin.
Ohjelmaa juontavat Susani Mahadura ja Ernest Lawson. Ohjelmassa on Ako Kiisken johtama ”Lovebändi”, jonka solisteina esiintyvät Noora Louhimo ja Lauri Mikkola.
Louise Cooper

Louise Cooper (29. toukokuuta 1952 – 20. lokakuuta 2009) oli brittiläinen fantasiakirjailija, joka kirjoitti sekä aikuisille että lapsille. Cooper muutti 1990-luvulla Cornwallin rannikolle, missä hän asui puolisonsa kanssa. Cooperin teoksista on suomennettu Aavehevoset-nuortensarja (2003–2006).
Aiheesta muualla

Aavehevoset Rising Shadow
Kotisivut. (englanniksi)
Leonésin kieli

| Leonés |
| --- | --- |
Oma nimi:  llengua llionesa
Tiedot
Alue:   Espanja  Portugali
Virallinen kieli:  -
Puhujia:  25 000-50 000
Sija:  Ei 100 suurimman joukossa
Kirjaimisto:  Latinalainen kirjaimisto
Kielenhuolto:  Ei virallista ohjeistusta
Kielitieteellinen luokitus
Kielikunta:  Infoeurooppalauset kielet
Kielikoodit
ISO 639-1:  -
ISO 639-2:  ast
ISO 639-3:  ast
 Ohje 
Leonésin kieli (llengua llionesa) on indoeurooppalainen kieli, joka kuuluu astur-leonilaisten kielten ryhmään. Kielellä on noin 25 000–50 000 puhujaa pääasiassa Leónin maakunnassa, Espanjassa ja joissakin portugalilaisissa kaupungeissa. Kieli käyttää latinalaista kirjaimistoa. Kieltä puhuttiin suuressa osassa Espanjaa 1200-luvulla, mutta nykyään se on pieni vähemmistökieli maan luoteisosissa. Ensimmäiset leonésinkieliset tekstit ovat 900-luvun loppuvaiheissa kirjoitettuja dokumentteja.
Aiheesta muualla

Leonésinkielisen hallinnon viralliset sivut
Link

Héctor García Gil. Asturian-leonese: Linguistic, Sociolinguistic and Legal Aspects (Arkistoitu – Internet Archive)
Asturian Language Academy (Arkistoitu – Internet Archive)
González i Planas, Francesc. Institutum Studiorum Romanicorum «Romania Minor». The Asturleonese Dialects. (Arkistoitu – Internet Archive)
La Caleya Cultural Association.
Furmientu Cultural Association.
Faceira Cultural Association.
El Teixu Cultural Association.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lappeenrannan Teekkarilaulajat

Lappeenrannan Teekkarilaulajien logo.
Lappeenrannan Teekkarilaulajat ry (TL) on vuonna 1983 perustettu akateeminen mieskuoro.
Historia

Lappeenrannan Teekkarilaulajat on perustettu vuonna 1983. Keskeisenä hahmona kuoron perustamisvaiheessa toimi dir.mus, kunniateekkari, TL:n kunniajohtaja Oiva Käkelä haalimalla koulun käytäviltä kuorolaulusta kiinnostuneita teekkareita tulevan Teekkarilaulajat-nimisen kuoron laulajiksi. Vuoden 1988 keväällä Oiva Käkelä siirtyi sivuun, ja paikan täytti kunniateekkari Jukka Lind. Vuonna 2022 kuoron taiteellisena johtajana aloitti Seppo Äikäs.
Toiminta

Lappeenrannan Teekkarilaulajat ylläpitää mieskuorotoimintaa Lappeenrannan-Lahden teknillisessä yliopistossa (LUT-yliopistossa) sekä toimii mieskuorolaulusta kiinnostuneiden Lappeenrannan teknillisen yliopiston opiskelijoiden sekä sieltä valmistuneiden diplomi-insinöörien ja kauppatieteiden maistereiden yhdyssiteenä. Kuoron toiminnassa on mukana noin 20 laulajaa.
Esiintyminen ja ohjelmisto

Lappeenrannan Teekkarilaulajat esiintyy lukuisissa ja mitä erilaisimmissa tilaisuuksissa ympäri vuoden kokoonpanon vaihdellessa kvartetista koko kuoroon. Ohjelmisto koostuu serenadeista, juomalauluista, isänmaallisia lauluista sekä suomalaisen pop- ja rockmusiikin helmistä. Teekkarilaulajat on levyttänyt Junnu Vainion, Juice Leskisen sekä Eppu Normaalin tuotantoa.
Levyjulkaisut

Junnusta pitäen (1997)
Pienestä pitäen (2002)
Lakillinen Hittejä (2008)
Joulun Tunnelmaa (2015)
Aiheesta muualla

http://www.teekkarilaulajat.fi/ Kuoron kotisivu
Lonchura ferruginosa

| Lonchura ferruginosa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Manikit Lonchura
Laji::  ferruginosa
Kaksiosainen nimi
 Lonchura ferruginosa  (Sparrman, 1789) 
Katso myös
   Lonchura ferruginosa Wikispeciesissä   Lonchura ferruginosa Commonsissa 
Infobox OKNimi-testi OKIUCN-testi OK: 
Lonchura ferruginosa on loistopeippojen heimoon kuuluva varpuslintu. Sitä pidetään joskus samana lajina kastanjamanikin ja Lonchura atricapillan kanssa.
Lonchura ferruginosaa tavataan Indonesiassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi.
Li Zhanshu

Li Zhanshu (2022)
Li Zhanshu (kiin.: 栗战书; pinyin: Lì Zhànshū; s. 30. elokuuta 1950) on kiinalainen poliitikko ja Kiinan kommunistisen puolueen jäsen. Li on puolueen seitsenhenkisen politbyroon pysyvän komitean jäsen ja toimii Kiinan kansankongressin pysyvän komitean puheenjohtajana. Valtiollisessa protokollassa asema vastaa Suomessa eduskunnan puhemiestä.
Ura

Li syntyi Hebeissä ja liittyi kommunistiseen puolueeseen vuonna 1975. Li opiskeli maakunnan pääkaupungissa Shijiazhuangissa Hebein normaaliyliopistossa. Valmistumisen jälkeen Li aloitti puolueuransa Wujin piirikunnassa. Li työskenteli pitkään eri tehtävissä Hebein maakunnassa, kunnes hänet siirrettiin Shaanxin maakuntaan, jossa hän työskenteli aluksi maakunnan puoluekomitean pysyvässä komiteassa ja henkilöstöhallinnosta vastaavassa organisaatio-osastossa. Vuonna 2002 Li nousi maakunnan pääkaupungin Xi'anin puoluesihteeriksi sekä koko maakunnan apulaispuoluesihteeriksi. Lin ambitiot ansaitsivat hänelle mainetta ja jo seuraavana vuonna 2003 Li siirrettiin Heilongjiangin maakunnan apulaispuoluesihteeriksi sekä vastaavaksi kuvernööriksi. Kiinassa maakunnan puoluesihteeri vastaa asemaltaan ministeriä. Lin nousujohteinen ura jatkui siirrolla eteläiseen Kiinaan Guizhoun maakunnan puoluesihteeriksi. Tapaus nosti Lin tarkkailijoiden silmissä politiikan nousevaksi tähdeksi, sillä hänellä ei ollut vielä puoluesihteereille normaalisti kuuluvaa keskuskomitean täysjäsenyyttä. Li siirtyi Pekingiin vuonna 2012 vallanvaihdon alla ensin puolueen yleisesikunnan apulaisjohtajaksi ja myöhemmin 18. puoluekokouksen jälkeen hänet valittiin politbyroon jäseneksi sekä keskuskomitean täysjäseneksi. Li sai nimityksen lisäksi paikan puolueen sihteeristöstä sekä vasta perustetusta kansallisesta turvallisuusneuvostosta. 19. puoluekongressin jälkeen Li on kansallisen turvallisuusneuvoston lisäksi jäsen myös Internetin turvallisuuden, talouden ja rahoituksen sekä kokonaisvaltaisten talousuudistusten johtavassa pienryhmässä (leading small group, LSG).
Perhetausta

Lin isosetä Li Zaiwen on palvellut Shandongin maakunnan apulaiskuvernöörinä. Lin tyttären Li Qianxinin on raportoitu toimivan varapuheenjohtajana Hongkongissa Manner-Kiinaan suhteita edistävässä Hua Jing -järjestössä.
Aiheesta muualla

http://www.chinavitae.com/biography/Li_Zhanshu/career (Arkistoitu – Internet Archive)